ΓΡΑΠΤΗ ΕΡΩΤΗΣΗ E-2593/02

υποβολή: Antonios Trakatellis (PPE-DE) προς την Επιτροπή

(18 Σεπτεμβρίου 2002)

Θέμα: Εκλογικοί κατάλογοι και παράνομες ελληνοποιήσεις

Με την αλλαγή του συστήματος εκλογικών καταλόγων, οι δημοτικές και νομαρχιακές εκλογές θα διενεργηθούν στην Ελλάδα με το σύστημα της εκλογικής κάρτας και όχι του εκλογικού βιβλιαρίου. Σύμφωνα με δημοσιεύματα του ελληνικού Τύπου και καταγγελίες από την πλευρά της αξιωματικής αντιπολίτευσης, παρουσιάστηκε το φαινόμενο ύπαρξης ενός σημαντικού αριθμού εγγεγραμμένων ατόμων οι οποίοι δεν δικαιούνταν να πολιτογραφηθούν Έλληνες και οι οποίοι κατά το Υπουργείο Εσωτερικών έχουν μεν διαγραφεί από τους καταλόγους, δε δίδεται όμως, ούτε ο ακριβής αριθμός τους, ούτε και κάποια άλλα αναλυτικά στοιχεία, που αφορούν τη χορήγηση ιθαγένειας.

Λαμβάνονταςπόψη τα παραπάνω ερωτάται:

1. Έχουν δοθεί πλήρη στοιχεία στην Επιτροπή από το ελληνικό κράτος, όσον αφορά στην πιστοποιημένη παράνομη χορήγηση ιθαγένειας και στον ακριβή αριθμό και αναλυτικά στοιχεία ανακλήσεων αυτής·

2. Με την προϋπόθεση ότι οι ανακλήσεις αυτές έχουν κοινοποιηθεί στην Επιτροπή, ποια μέτρα θα λάβει αυτή ώστε να εντοπιστούν οι παρανόμως πολιτογραφηθέντες, οι οποίοι ενδέχεται να διαμένουν και σε κάποιο άλλο κράτος μέλος της Ε.Ε.·

3. Σε περίπτωση που η ελληνική κυβέρνηση δεν έχει κοινοποιήσει μέχρι στιγμής τα στοιχεία αυτά, προτίθεται να τα ζητήσει η Επιτροπή, ώστε να μπορεί να ελέγξει αν οι παρανόμως πολιτογραφηθέντες κυκλοφορούν στην επικράτεια της Ε.Ε. με παράνομα διαβατήρια·

Απάντηση του κ. Vitorino εξ ονόματος της Επιτροπής

(24 Οκτωβρίου 2002)

Αναφερόμενο στο ιστορικό της αλλαγής του συστήματος των εκλογικών καταλόγων στην Ελλάδα, το αξιότιμο μέλος του Κοινοβουλίουποβάλλει ορισμένες ερωτήσεις σχετικά με περιπτώσεις χορήγησης ελληνικής ιθαγένειας (ελληνοποιήσεις) στην Ελλάδα. Το ζήτημα αυτό έχει συζητηθεί με τη γραπτή ερώτηση P-24/02(1) και με τις προφορικές ερωτήσεις Η-87/02, κατά τη διάρκεια της ώρας των ερωτήσεων της συνόδου του Κοινοβουλίου του Φεβρουαρίου 2001(2), και H-0706/01, κατά τη διάρκεια της ώρας των ερωτήσεων της συνόδου του Κοινοβουλίου του Οκτωβρίου 2001(3), που είχανποβληθεί από το αξιότιμο μέλος του Κοινοβουλίου. Η Επιτροπή επιβεβαιώνει τις απαντήσεις που είχε δώσει τότε σ' αυτές τις ερωτήσεις.

Η Επιτροπήπενθυμίζει ότι κάθε κράτος μέλος έχει αποκλειστική αρμοδιότητα όσον αφορά την ιθαγένειά του, όπως επιβεβαιώνεται με τη Δήλωση για την ιθαγένεια κράτους μέλους που είναι προσαρτημένη στη συνθήκη του Μάαστριχ(4). Επομένως, εναπόκειται σε κάθε κράτος μέλος να καθορίζει, λαμβάνοντας δεόντωςπόψη την κοινοτική νομοθεσία, τους όρους που ισχύουν για την απόκτηση και την απώλεια της ιθαγένειάς του.(5) Κατά συνέπεια, εναπόκειται στην Ελλάδα να καθορίζει τους όρους που διέπουν την απόκτηση και την απώλεια της ελληνικής ιθαγένειας, και στις ελληνικές αρχές να ελέγχουν την ορθή τήρηση αυτών των όρων. Αυτό αφορά επίσης και το ζήτημα των χορηγήσεων ελληνικής ιθαγένειας στις οποίες αναφέρεται το αξιότιμο μέλος του Κοινοβουλίου.

Επειδή η ορθή εκτέλεση της εθνικής νομοθεσίας σχετικά με την απόκτηση και την απώλεια της ιθαγένειας εναπόκειται στην αρμοδιότητα των κρατών μελών, τα κράτη μέλη δεν ενημερώνουν την Επιτροπή σχετικά με αυτά τα ζητήματα. Αυτός είναι ο λόγος για τον οποίο η Επιτροπή ούτε έχει ζητήσει ούτε έχει λάβει πληροφορίες από τις ελληνικές αρχές όσον αφορά ειδικά τις περιπτώσεις χορήγησης της ελληνικής ιθαγένειας. Όσον αφορά τα δεδομένα σχετικά με τη μετανάστευση και την παροχή ασύλου, τα οποία διαβιβάζονται από τις εθνικές αρχές στη Στατιστική Υπηρεσία των Ευρωπαϊκών Κοινοτήτων (Eurostat) ως μέρος της ετήσιας συλλογής στατιστικών δεδομένων, η Επιτροπή παραπέμπει στις προηγούμενες απαντήσεις της.

(1) ΕΕ C 106 E της 4.7.2002.

(2) Γραπτή απάντηση, 13.2.2001.

(3) Γραπτή απάντηση, 2.10.2001.

(4) Δήλωση αριθ. 2 για την ιθαγένεια κράτους μέλους, ΕΕ C 191 της 29.7.1992.

(5) Βλ. απόφαση του Ευρωπαϊκού Δικαστηρίου στηνπόθεση C-369/90 Micheletti της 7.7.1992, ΣΝΔ 1992, σ. I-4239.